
DR 30.11.2009 121 

 
Contohnya, penerbangan ke Tien Jien, China yang bermula bulan April 2009, 

tetapi telah dibatalkan buat sementara waktu mulai November 2009 hingga Februari 2010 
atas alasan cuaca buruk dan sejuk di sana.   

Masalahnya ialah pada permulaannya, pihak AirAsia tidak ada pengumuman rasmi 
dibuat dan cuma diumumkan dalam facebook. Kes ini telah disiarkan di akhbar-akhbar. 
Mengapa pihak AirAsia tidak memberi pengumuman secara rasmi tentang pembatalan 
penerbangan ke Tien Jien ini? Juga atas alasan cuaca buruk, rasanya dirahsia yang 
terletak di utara China lebih sejuk berbanding dengan China. Ini tidak logik kerana 
penangguhan penerbangan dalam tempoh selama tiga bulan. Adakah AirAsia telah 
menggunakan pesawat untuk ke Tien Jien ini sebagai ganti pesawat penerbangan ke 
tempat lain yang lebih menguntungkan? Adakah penerbangan ke Tien Jien ini kurang 
menguntungkan? Apakah ganti rugi yang diberikan kepada para penumpang yang telah 
membeli tiket pada awal lagi ke Tien Jien ini?   

AirAsia juga cuai dalam menyediakan menu untuk penumpang. Banyak makanan 
dan minuman yang diminta tiada dalam senarai menu dengan alasan kehabisan stok. 
Paling nyata, kadang-kadang tiada mineral water dan penumpang terpaksa membeli 
minuman lain. Bagaimanakah penumpang yang ingin makan ubat tanpa air mineral ini? 
Apabila di atas pesawat, penumpang seolah-olah dipaksa untuk membeli makanan atau 
minuman yang tidak sesuai dengan selera penumpang kerana hidangan yang terhad. Saya 
mencadangkan supaya AirAsia boleh mengikut jejak MAS supaya memberikan air suam 
percuma kepada para penumpang. Tidak payah penumpang membayar RM4 untuk 
mendapatkan satu mineral water.  

Saya juga ingin tahu bagaimanakah AirAsia dalam usaha memperbaiki jadual 
penerbangannya kerana banyak penerbangannya tidak mengikut masa yang ditetapkan. 
Banyak penerbangan selalu lewat, setengah jam hingga satu jam. Bagaimana isu ini dapat 
diperbaiki? Berkenaan dengan Lapangan Terbang LCCT yang sedia ada, bagaimanakah 
kementerian mengatasi masalah kesesakan di Lapangan Terbang LCCT sebab Lapangan 
Terbang LCCT yang baru cuma akan siap selepas dua tahun.  

Dalam masa dua tahun ini adakah Lapangan Terbang LCCT yang sedia ada dapat 
menampung jumlah penumpang yang kian meningkat? Saya rasa tidak kerana keadaan 
sekarang amat meruncing. Saya berharap pihak kementerian dapat mengambil langkah-
langkah yang drastik untuk mengatasi masalah ini. Terima kasih. 

■2210 

 Tuan Pengerusi: Sila Yang Berhormat Johor Bahru, selepas Johor Bahru, 
Petaling Jaya Utara.  

10.10 mlm. 

 Dato’ Shahrir Abdul Samad [Johor Bahru]: Terima kasih Tuan Pengerusi, saya 
ingin menyambung balik daripada mana yang telah dibincangkan oleh Yang Berhormat 
Tenom, iaitu berhubung dengan Keselamatan Jalan Raya – Butiran 080000 yang khusus 
kepada PUSPAKOM, tetapi juga lebih kepada soal pelaksanaan dasar yang telah kerajaan 
tentukan, iaitu dari segi satu sikap dan pendekatan yang harus saya rasa diperlihatkan oleh 
Kementerian Pengangkutan, dalam pelaksanaan dasar-dasar yang telah ditetapkan oleh 
kerajaan mahupun mungkin boleh dihujahkan bahawa teguran kita kepada PUSPAKOM 
ialah menyentuh kepada dasar. Akan tetapi pada pandangan saya dan saya rasa rakan-
akan yang lain ialah bahawa kalau sudah terlalu lama satu-satu monopoli itu dilaksanakan, 
ia sudah pun masuk kepada peringkat pelaksanaan dan sudah tentu lebih-lebih lagi dalam 
keadaan apabila kerajaan sendiri sudah menyatakan, bahawa harus ada perubahan dari 
segi pendekatan kerajaan itu sendiri, tidak ke arah mengutamakan syarikat dan pelabur 
tetapi bergerak ke arah mengutamakan pelanggan dan rakyat. 

 Di sini sudah tentulah PUSPAKOM dengan kontraknya atau keadaan monopolinya 
yang telah dilanjutkan lagi lima tahun, merupakan satu tindakan yang bercanggah sendiri 
dengan konsep persaingan dan ekonomi yang terbuka dan keadaan ekonomi, sektor 
perkhidmatan negara yang diliberalisasikan, dan tentunya ia menjadi satu tindakan, satu 
keadaan yang tak boleh kita biarkan begitu sahaja.  



Contohnya, penerbangan ke Tien Jien, China yang bermula bulan April 2009, tetapi telah dibatalkan buat sementara waktu mulai November 2009 hingga Februari 2010 atas alasan cuaca buruk dan sejuk di sana. Masalahnya ialah pada permulaannya, pihak AirAsia tidak ada pengumuman rasmi dibuat dan cuma diumumkan dalam facebook. Kes ini telah disiarkan di akhbar-akhbar. Mengapa pihak AirAsia tidak memberi pengumuman secara rasmi tentang pembatalan penerbangan ke Tien Jien ini? Juga atas alasan cuaca buruk, rasanya dirahsia yang terletak di utara China lebih sejuk berbanding dengan China. Ini tidak logik kerana penangguhan penerbangan dalam tempoh selama tiga bulan. Adakah AirAsia telah menggunakan pesawat untuk ke Tien Jien ini sebagai ganti pesawat penerbangan ke tempat lain yang lebih menguntungkan? Adakah penerbangan ke Tien Jien ini kurang menguntungkan? Apakah ganti rugi yang diberikan kepada para penumpang yang telah membeli tiket pada awal lagi ke Tien Jien ini?. AirAsia juga cuai dalam menyediakan menu untuk penumpang. Banyak makanan dan minuman yang diminta tiada dalam senarai menu dengan alasan kehabisan stok. Paling nyata, kadang-kadang tiada mineral water dan penumpang terpaksa membeli minuman lain. Bagaimanakah penumpang yang ingin makan ubat tanpa air mineral ini? Apabila di atas pesawat, penumpang seolah-olah dipaksa untuk membeli makanan atau minuman yang tidak sesuai dengan selera penumpang kerana hidangan yang terhad. Saya mencadangkan supaya AirAsia boleh mengikut jejak MAS supaya memberikan air suam percuma kepada para penumpang. Tidak payah penumpang membayar RM4 untuk mendapatkan satu mineral water. Saya juga ingin tahu bagaimanakah AirAsia dalam usaha memperbaiki jadual penerbangannya kerana banyak penerbangannya tidak mengikut masa yang ditetapkan. Banyak penerbangan selalu lewat, setengah jam hingga satu jam. Bagaimana isu ini dapat diperbaiki? Berkenaan dengan Lapangan Terbang LCCT yang sedia ada, bagaimanakah kementerian mengatasi masalah kesesakan di Lapangan Terbang LCCT sebab Lapangan Terbang LCCT yang baru cuma akan siap selepas dua tahun. Dalam masa dua tahun ini adakah Lapangan Terbang LCCT yang sedia ada dapat menampung jumlah penumpang yang kian meningkat? Saya rasa tidak kerana keadaan sekarang amat meruncing. Saya berharap pihak kementerian dapat mengambil langkah- langkah yang drastik untuk mengatasi masalah ini. Terima kasih. #2210. Tuan Pengerusi: Sila Yang Berhormat Johor Bahru, selepas Johor Bahru, Petaling Jaya Utara. 10.10 mlm. Dato' Shahrir Abdul Samad [Johor Bahru]: Terima kasih Tuan Pengerusi, saya ingin menyambung balik daripada mana yang telah dibincangkan oleh Yang Berhormat Tenom, iaitu berhubung dengan Keselamatan Jalan Raya- Butiran 080000 yang khusus kepada PUSPAKOM, tetapi juga lebih kepada soal pelaksanaan dasar yang telah kerajaan tentukan, iaitu dari segi satu sikap dan pendekatan yang harus saya rasa diperlihatkan oleh Kementerian Pengangkutan, dalam pelaksanaan dasar-dasar yang telah ditetapkan oleh kerajaan mahupun mungkin boleh dihujahkan bahawa teguran kita kepada PUSPAKOM ialah menyentuh kepada dasar. Akan tetapi pada pandangan saya dan saya rasa rakan- akan yang lain ialah bahawa kalau sudah terlalu lama satu-satu monopoli itu dilaksanakan, ia sudah pun masuk kepada peringkat pelaksanaan dan sudah tentu lebih-lebih lagi dalam keadaan apabila kerajaan sendiri sudah menyatakan, bahawa harus ada perubahan dari segi pendekatan kerajaan itu sendiri, tidak ke arah mengutamakan syarikat dan pelabur tetapi bergerak ke arah mengutamakan pelanggan dan rakyat. Di sini sudah tentulah PUSPAKOM dengan kontraknya atau keadaan monopolinya yang telah dilanjutkan lagi lima tahun, merupakan satu tindakan yang bercanggah sendiri dengan konsep persaingan dan ekonomi yang terbuka dan keadaan ekonomi, sektor perkhidmatan negara yang diliberalisasikan, dan tentunya ia menjadi satu tindakan, satu keadaan yang tak boleh kita biarkan begitu sahaja.